
ΝΟΜΟΣ ΥΓΤ ΑΡΙΘ. 2026 

Ρύθμιση θεμάτων οργάνωσης και προσωπικού της δημόσιας διοίκη¬ 
σης και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδϊδομε τον ακόλουθο Νόμο που ψήφισε η Βουλή: 

ΚΕΦΑΛΑΙΟ Α' 

ΟΡΓΑΝΩΣΗ -ΑΠΟΚΕΝΤΡΩΣΗ -ΣΥΛΛΟΓΙΚΗ ΔΙΟΙΚΗΣΗ 
Άρθρο 1 

Μεταβίβαση αρμοδιοτήτων στους νομάρχες 

1. Με προεδρικά διατάγματα, που εκδίδονται μετά πρόταση 
των Υπουργών Προεδρίας της Κυβέρνησης, Εσωτερικών 
και του αρμόδιου κατά περίπτωση υπουργού, με επιφύλαξη 
των διατάξεων των εδαφίων α' - ε' της παραγράφου 2 του 
άρθρου 1 του ν. 3200/1955, όπως συμπληρώθηκε με το 
άρθρο 8 του ν.δ. 3620/1956, καθορίζονται, για τα υπουργεία 
(α) Εσωτερικών, (β) Οικονομικών, (γ) Γεωργίας, (δ) Εργασίας, 
(ε) Υγείας, Πρόνοιας και Κοινωνικών Ασφαλίσεων, (στ) 
Εθνικής Παιδείας και Θρησκευμάτων, (ζ) Περιβάλλοντος, 
Χωροταξίας και Δημόσιων Έργων, (η) Βιομηχανίας, Ενέρ¬ 
γειας και Τεχνολογίας, (θ) Εμπορίου και (ι) Μεταφορών και 
Επικοινωνιών, οι κατά τις ισχύουοες διατάξεις αρμοδιότητες, 
οι οποίες διατηρούνται: α) από τους οικείους υπουργούς 
και β) από τις περιφερειακές αρχές ή όργανα διανομαρχιακού 
επιπέδου. 

Η άσκηση των λοιπών αρμοδιοτήτων, σύμφωνα με τις 
ισχύουοες κάθε φορά διατάξεις, ανήκει αποκλειστικά στους 
νομάρχες. 

2. Τα προεδρικά διατάγματα της παραγράφου 1 εκδίδονται 
μέσα σε ανατρεπτική προθεσμία έξι (6) μηνών από τη 
δημοσίευση του παρόντος νόμου. Η προθεσμία αυτή μπορεί 
να παρατείνεται μέχρι έξι (6) μήνες, με απόφαση του 
Υπουργού Προεδρίας της Κυβέρνησης, η οποία δημοσιεύεται 
στην Εφημερίδα της Κυβερνήσεως 

3. Αρμοδιότητες που διατηρήθηκαν με την παράγραφο 1 
του άρθρου αυτού ή και αρμοδιότητες που καθιερώνονται 
μεταγενέστερα ρητώς υπέρ των υπουργών ή των περιφε¬ 
ρειακών αρχών ή οργάνων διανομαρχιακού επιπέδου μπορεί 
να μεταβιβάζονται στους νομάρχες ή τις περιφερειακές 


αρχές ή όργανα διανομαρχιακού επιπέδου, με προεδρικά 
διατάγματα, που εκδίδονται μετά πρόταση των Υπουργών 
Προεδρίας της Κυβέρνησης, Εσωτερικών και του αρμόδιου 
κατά περίπτωση υπουργού. 

4. Το άρθρο 2 του ν. 3200/1955 αντικαθίσταται ως εξής: 
'Με προεδρικά διατάγματα, που εκδίδονται μετά πρόταση 

των Υπουργών Προεδρίας της Κυβέρνησης, Εσωτερικών 
και του αρμόδιου κατά περίπτωση υπουργού, καθορίζονται 
οι αρμοδιότητες των Υπουργών Προεδρίας της Κυβέρνησης, 
Εθνικής Άμυνας, Εξωτερικών, Εθνικής Οικονομίας, Δικαιο¬ 
σύνης, Πολιτισμού, Εμπορικής Ναυτιλίας, Δημόσιας Τάξπς^ 
Μακεδονίας - Θράκης και Αιγαίου, καθώς και του Υπουργού 
Εθνικής Παιδείας και Θρησκευμάτων σε θέματα της Γενικής 
Γ ραμματείας Νέας Γ ενιάς και της Γ ενικής Γραμματείας 
Λαϊκής Επιμόρφωσης, που ασκούνται αποκλειστικά από τους 

νομάρχες". , 

5. Οι διευθύνσεις οργάνωσης ή άλλης ονομασίας αντί¬ 
στοιχες μονάδες των υπουργείων υποχρεούνται, εντός 
εξαμήνου από τη δημοσίευση των προεδρικών διαταγμάτων 

• της παραγράφου 1, να καταγράψουν όλες τις αρμοδιότητες 
που έχουν μεταβιβασθεί στους νομάρχες. Η ευθύνη ολο¬ 
κλήρωσης του πιο πάνω έργου ,ανήκει στο Υπουργείο 
Προεδρίας της Κυβέρνησης. 

6. Οι διατάξεις του άρθρου 1 του ν.δ. 532/1970 καταρ- 
γούνται με τη δημοσίευση των προεδρικών διαταγμάτων 
της παραγράφου 1 του παρόντος άρθρου. 

Άρθρο 2 

Συμβούλια ή επιτροπές γνωμοδοτικής 
αρμοδιότητας 

1. Γνωμοδοτική αρμοδιότητα συμβουλίων ή επιτροπών, 
προβλεπόμενη για την άσκηση από τον υπουργό αρμοδιο¬ 
τήτων που μεταβιβάζονται με το προηγούμενο άρθρο στους 
νομάρχες ή σε περιφερειακές αρχές ή όργανα διανομαρ- 
χιακού επιπέδου, καταργείται. 

2. Με προεδρικά διατάγματα, που εκδίδονται μετά πρόταση 
των Υπουργών Προεδρίας της Κυβέρνησης, Εσωτερικών, 
Οικονομικών και του αρμόδιου ή των αρμόδιων κατά περί¬ 
πτωση υπουργών, μπορεί να συνιστώνται συμβούλια ή επι¬ 
τροπές, για παροχή γνώμης κατά την άσκηση των αρμο¬ 
διοτήτων που μεταβιβάζονται στους νομάρχες ή σε περι¬ 
φερειακές αρχές ή όργανα διανομαρχιακού επιπέδου και 

να καθορίζεται η συγκρότηση και οι λεπτομέρειες λειτουργίας 
τους. 

3. Οι διατάζεις του άρθρου 3 του ν.δ. 532/1970 καταρ- 
γούνται. 

Άρθρο 3 

Σχέσεις νομάρχη - δημόσιων επιχειρήσεων 
και οργανισμών 

Οι νομαρχιακές υπηρεσίες δημόσιων επιχειρήσεων και 
οργανισμών κοινής ωφέλειας και των λοιπών κρατικών 
νομικών προσώπων ιδιωτικού δικαίου υποχρεούνται να ε¬ 
νημερώνουν το νομάρχη για τα έργα που προγραμματίζουν 
ή εκτελούν στην περιφέρεια του νομού και να υποβάλλουν 
στοιχεία ή πληροφορίες που τους ζητούνται για την εποπτεία 
και το συντονισμό της εκτέλεσης των έργων. Το συντονισμό 
ασκεί ο νομάρχης λαμβάνοντας υπόψη και τη γνώμη του 
αρμόδιου δημάρχου ή προέδρου κοινότητας. 

Άρθρο 4 

Περιορισμός συλλογικών οργάνων 

1. Συμβούλια και επιτροπές υπουργείων και αυτοτελών 
δημόσιων υπηρεσιών, αποφασιστικής ή γναποδοτικής αρ¬ 
μοδιότητας, μόνιμου ή ευκαιριακού χαρακτήρα, καταργούνται, 
εφ όσον δεν διατηρηθούν με κοινές αποφάσεις του Υπουρ¬ 
γού Προεδρίας της Κυβέρνησης και του αρμόδιου κατά 
περίπτωση υπουργού, που εκδίδονται εφάπαξ για κάθε 
υπουργείο ή αυτοτελή δημόσια υπηρεσία μέσα σε αποκλει¬ 
στική προθεσμία έξι (6) μηνών από τη δημοσίευση του 
παρόντος. 

2. 14ε τις πιο πάνω αποφάσεις μπορεί να συγχωνεύονται 
ή και να μετονομάζονται συμβούλια ή επιτροπές, να πε¬ 
ριορίζονται οι αρμοδιότητες και να μεταβάλλεται ο αριθμός 
ή η ιδιότητα των μελών συμβουλίων ή επιτροπών που θα 
διατηρηθούν, καθώς και να συνιστώνται νέα συμβούλια ή 
επιτροπές στα οποία να ανατίθεται το σύνολο ή μέρος των 
αρμοδιοτήτων καταργούμενων ή συγχωνευόμενων συλλο¬ 
γικών οργάνων.,, Η απόφαση σύστασης, σύμφωνα με τα 
ανωτέρω, νέων σι^αβουλίων ή επιτροπών εκδίδεται με σύ¬ 
μπραξη και του Υπουργού Οικονομικών. 

3. Αν καταργηθούν συμβούλια ή επιτροπές αποφασιστικής 
αρμοδιότητας, αποφασίζει εφεξής μόνος ο υπουργός ή 
άλλο όργανο, που ορίζεται με την απόφαση κατάργησης. 

4. Με προεδρικό διάταγμα, που εκδίδεται μετά πρόταση 
των Υπουργών Προεδρίας της Κυβέρνησης και Οικονομικών, 
οι διατάξεις του άρθρου αυτού μπορεί να επεκτείνονται στα 
συμβούλια και τις επιτροπές νομικών προσώπων δημόσιου 
δικαίου. 

5. Δεν περιλαμβάνονται στις ρυθμίσεις των διατάξεων 
του άρθρου αυτού: 

α. Τα συλλογικά όργανα των οργανισμών τοπικής αυτο¬ 
διοίκησης. 

β. Τα αιρετά συμβούλια κάθε φύσης των νομικών προ¬ 
σώπων δημόσιου δικαίου. 

γ. Τα διοικητικά συμβούλια ή άλλα διοικούντα συλλογικά 
όργανα, καθώς και τα υπηρεσιακά συμβούλια δημόσιων 
υπηρεσιών και νομικών προσώπων δημόσιου δικαίου και οι 
αποκαταστατικές ειδικές τριμελείς επιτροπές δευτεροβάθ¬ 
μιας κρίσεως. 

δ. Τα συλλογικά όργανα των εκκλησιαστικών νομικών 
προσώπων δημόσιου δικαίου, 
ε. Η ΚΕ.Ν.Ε. και λοιπές νομοπαρασκευαστικές επιτροπές. 


στ. Οι επιτροπές προμηθειών και παραλαβών. 

Άρθρο 5 

Κατάργηση - συγχώνευση συλλογικών οργάνων 

1. Κατάργηση ή συγχώνευση συμβουλίων ή επιτροπών 
γνωμοδοτικής αρμοδιότητας, πλην των υπηρεσιακών και 
πειθαρχικών συμβουλίων, στις δημόσιες υπηρεσίες, τα νομικά 
πρόσωπα δημόσιου δικαίου ή το λοιπό δημόσιο τομέα, όπως 
αυτός οριοθετείται κάθε φορά, καθώς και η ανάθεση του 
συνόλου ή μέρους των αρμοδιοτήτων τους σε υφιστάμενα 
συμβούλια ή επιτροπές, γίνεται με προεδρικά διατάγματα, 
που εκδίδονται μετά πρόταση του Υπουργού Προεδρίας 
της Κυβέρνησης και του αρμόδιου κατά περίπτωση υπουργού. 

2. Καταργούνται οι διατάξεις: α) του άρθρου 29 παρ 1-α 

του ν. 1199/1981 (ΦΕΚ 237Α ), β) των άρθρων 4 (παρ. 2-4), 
5, 6 και 13 του ν. 1232/1982 (ΦΕΚ 22Α ), γ) του άρθρου 
11 παρ. 1 και 9 του ν. 1256/1982 (ΦΕΚ 65Α ), δ) του άρθρου 
5 παρ. 1 του ν. 1288/1982 (ΦΕΚ 120Α ), ε) του άρθρου 26 
του ν. 1320/1983 (ΦΕΚ 6Α ), στ) του άρθρου 14 παρ. 2 του 
ν. 1351/1983 (ΦΕΚ 56Α ), ζ) του άρθρου 20 παρ. 2 του ν. 

1400/1983 (ΦΕΚ 156Α), η) του άρθρου 19 παρ.3 του ν. 

1476/1984 (ΦΕΚ 136Α'), θ) του άρθρου 76 παρ.5 του ν. 

1566/1985 (ΦΕΚ 167Α'), καθώς και κάθε άλλη γενική ή 

ειδική διάταξη που είναι αντίθετη ή ανάγεται σε θέματα 
που ρυθμίζονται με το άρθρο 4 και την παράγραφο 1 του 
άρθρου αυτού. 

Άρθρο 6 

Πλαίσιο οργάνωσης υπουργείων και ν.π.δΛ. 

1. Με προεδρικά διατάγματα, που εκδίδονται μέσα σε ένα 
(1) έτος από τη δημοσίευση των προεδρικών διαταγμάτων 
της παραγράφου 1 του άρθρου 1 του νόμου αυτού, μετά 
πρόταση των Υπουργών Προεδρίας της Κυβέρνησης, Οι¬ 
κονομικών και του αρμόδιου κατά περίπτωση υπουργού, 
συντάσσονται εξυπαρχής οι οργανισμοί των υπουργείων και 
αυτοτελών δημόσιων υπηρεσιών, σύμφωνα με ας διατάξεις 
των άρθρων 1 και 2 του ν. 51/1975 (ΦΕΚ 125 Α ), όπως 
ισχύει. 

2. Με τους κατά την προηγούμενη παράγραφο οργανι¬ 
σμούς καθορίζεται η εν γένει οργάνωση τόσο των κεντρικών 
όσο και των νομαρχιακού και διανομαρχιακού επιπέδου 
υπηρεσιών των υπουργείων και αυτοτελών δημόσιων υπη¬ 
ρεσιών. Με τους οργανισμούς δεν επιτρέπεται σύσταση 
νέων θέσεων, μόνιμου ή με οποιαδήποτε σχέση προσωπικού, 
πέρα από το συνολικό αριθμό των υφιστάμενων οργανικών 
θέσεων. Επίσης, δεν ρυθμίζονται θέματα συμβουλίων ή 
επιτροπών. Η κατά το άρθρο 2 παρ. 2 περίπτ. ε' του ν. 
51/1975 προβλεπόμενη μεταφορά οργανικών θέσεων επι¬ 
τρέπεται από υφιστάμενους κλάδους σε άλλους υφιστάμε¬ 
νους ή νέους κλάδους της ίδιας κατηγορίας (ΠΕ. ΤΕ, ΔΕ, 
ΥΕ) ή άλλης κατηγορίας (ΠΕ, ΤΕ και ΔΕ). 

3. Μετά την έκδοση των κατά την παράγραφο 1 οργα¬ 
νισμών, δεν επιτρέπεται έκδοση νέων οργανισμών ή τρο¬ 
ποποίηση αυτών πριν παρέλθει τουλάχιστον τριετία. 

4. Οι διατάξεις των προηγούμενων παραγράφων δεν 
εφαρμόζονται για τα Υπουργεία Εθνικής Άμυνας, Εξωτε¬ 
ρικών και Δημόσιας Τάξης. 

5. Με προεδρικά διατάγματα, που εκδίδονται μετά πρόταση 
των Υπουργών Προεδρίας της Κυβέρνησης, Οικονομικών 
και του αρμόδιου κατά περίπτωση υπουργού καταρτίζονται 
οι οργανισμοί των νομικών προσώπων δημόσιου δικαίου 

(ν.π.δ.δ.), ως προς το περιεχόμενο των οποίων έχουν 
εφαρμογή οι διατάξεις του άρθρου 2 του ν. 51/1975, όπως 
ισχύει. 

Με όμοια προεδρικά διατάγματα, συντάσσεται ενιαίος 
οργανισμός κατά ομάδες ομοειδών νομικών προσώπων δη¬ 
μόσιου δικαίου (ν.π.δ.δ.), εφαρμοζομένων των διατάξεων 
του άρθρου 2 του ν. 51/1975, όπως ισχύει. 

Οι οργανισμοί αυτοί μπορεί να τροποποιούνται με όμοια 
διατάγματα μετά παρέλευση τριετίας από την έκδοση του 
τελευταίου οργανισμού ή τροποποίησης αυτού. 

Κατά την πρώτη εφαρμογή έκδοσης οργανισμών, σύμφωνα 
με τα εδάφια πρώτο και δεύτερο της παραγράφου αυτής, 
εφαρμόζονται οι διατάξεις του άρθρου 17 παρ. 1 του ν. 
1320/1983. 

Διατηρούνται σε ισχύ ειδικές διατάξεις που αφορούν τους 
ο.τ.α., ν.π.δ.δ. του τομέα υγείας του Υπουργείου Υγείας, 
Πρόνοιας και Κοινωνικών Ασφαλίσεων, καθώς και τον Ορ¬ 
γανισμό Επαγγελματικής Εκπαίδευσης και Κατάρπσης του 
ν. 2009/1992. 

6. Οι διατάξεις: α) των άρθρων 1 παρ. 2 περ. δ' και 2 
παρ. 1 περ. γ' και 6 του ν. 51/1975, β) του άρθρου 17 παρ. 

1 του ν. 1320/1983, με την επιφύλαξη του τέταρτου εδαφίου 
της παραγράφου 5 του άρθρου αυτού, γ) του άρθρου 27 
παρ. 3 εδάφ. δεύτερο του ν. 1558/1985, ως προς τη 
σύσταση μόνο θέσεων προσωπικού και δ) του άρθρου 22 
παρ. 3 του ν. 1735/1987 καταργούνται από τη δημοσίευση 
του παρόντος νόμου. 

Οι διατάξεις του άρθρου 24 παρ. 5 του ν. 1558/1985 
καταργούνται μετά την έκδοση των κατά την παράγραφο 
1 οργανισμών. 

7. Η εφαρμογή του π.δ. 491/1991 "Περί Οργανισμού της 
Γ ενικής Γραμματείας Τύπου και Πληροφοριών του Υπουρ¬ 
γείου Προεδρίας της Κυβέρνησης" (ΦΕΚ 178 Α726-11-91) 
αναστέλλεται για έξι (6) μήνες από τη δημοσίευση του 
παρόντος νόμου. Διοικητικές πράξεις που έχουν μέχρι 
σήμερα εκδοθεί, καΐεφαρμογή του προεδρικού διατάγματος 
αυτού, ισχύουν. Κατά το διάστημα αυτό της αναστολής, 
εφαρμόζεται ο προηγούμενος υπηρεσιακός οργανισμός της 
Γ.Γ.Τ.Π. (π.δ. 381/1977, όπως έχει τροποποιηθεί με τα π.δ. 
809/1978 και 347/1980). 

Άρθρο 7 

Μεταφορά υπιιρεσιών στην περιφέρεια 

Με προεδρικά διατάγματα, που εκδίδονται εφάπαξ εντός 
έτους από τη δημοσίευση του παρόντος, μετά πρόταση 
των Υπουργών Προεδρίας της Κυβέρνησης και Οικονομικών 
και του αρμόδιου κατά περίπτωση υπουργού, επιτρέπεται η 
μεταφορά από την περιφέρεια του νομού Αττικής σε περιοχή 
άλλων νομών: α) δημόσιων υπηρεσιών, β) της έδρας και 
των υπηρεσιών νομικών προσώπων δημόσιου ή ιδιωτικού 
δικαίου του δημόσιου τομέα. 

Άρθρο 8 

Οργάνωση γενικών γραμματειών - 
Ανακατανομή αρμοδιοτήτων 

1. Το πρώτο εδάφιο της παραγράφου 1 του άρθρου 26 
του ν.1558/1985 "Κυβέρνηση και κυβερνητικά όργανα" (ΦΕΚ 
137 Α') αντικαθίσταται ως εξής: 

"Οι γενικές γραμματείες, υπαγόμενες απευθείας στον 
οικείο υπουργό, αποτελούν ενιαίο σύνολο υπηρεσιών του 


οικείου υπουργείου, ενός ή περισσότερων συναφών τομέων 
δραστηριότητας αυτού". 

2. Τα προεδρικά διατάγματα του δεύτερου εδαφίου της 
παραγράφου 3 του άρθρου 27 του ν.1558/1985, με τα οποία 
ρυθμίζονται η οργάνωση και λειτουργία των γενικών γραμ¬ 
ματειών, καθώς και τα οργανωτικά θέματα της παρ. 1 του 
άρθρου 22 του ν. 1735/1987 (ΦΕΚ 195 Α'), εκδίδονται εφεξής 
μετά πρόταση των Υπουργών Προεδρίας της Κιβέρνησης, 
Οικονομικών και του αρμόδιου κατά περίπτωση υπουργού. 

3. Τα θέματα που αναφέρονται στο άρθρο 3 του ν.51/1975 
(ΦΕΚ 125 Α'), όπως τροποποιήθηκε με τις διατάξεις των 
άρθρων 27 του ν.1199/1981 (ΦΕΚ 237 Α'), 12 παρ. 1 του 
ν. 1256/1982 (ΦΕΚ 65 Α') και 24 παρ.4 του ν.1558/1985 
(ΦΕΚ 137 Α'), ρυθμίζονται εφεξής με προεδρικά διατάγματα, 
που εκδίδονται μετά πρόταση τύυ Υπουργού- Προεδρίας 
της Κυβέρνησης και των οικείων κατά περίπτωση υπουργών. 

ΚΕΦΑΛΑΙΟ Β' 

ΘΕΜΑΤΑ ΠΡΟΣΟΠΙΚΟΥ 

Άρθρο 9 

Προγραμματισμός απασχόλησης ωρομίσθιου προσωπικού 

Η παράγραφος 2 του άρθρου 29 του ν.1943/1991 αντι¬ 
καθίσταται ως εξής: 

"2. Το Υπουργικό Συμβούλιο, με απόφασή του, καθορίζει 
μέχρι τέλους Σεπτεμβρίου κάθε έτους τη συνολική δαπάνη 
για την απασχόληση ωρομίσθιου προσωπικού για το επόμενο 
έτος, για όλα τα υπουργεία και τα νομικά πρόσωπα ή 
οργανισμούς του δημόσιου τομέα που εποπτεύονται από 
αυτά. Με την ίδια απόφαση, το Υπουργικό Συμβούλιο κα¬ 
τανέμει κατά υπουργείο τη συνολική δαπάνη που έγκρίνεται, 
περιλαμβανάμένων και των νομικών προσώπων ή οργανισμών 
που εποπτεύονται από κάθε υπουργείο. Δαπάνη για απα¬ 
σχόληση ωρομίσθιου προσωπικού, πέραν της εγκεκριμένης 
κατά την παρούσα παράγραφο,, απαγορεύεται. 

Με απόφαση του αρμόδιου υπουργού, κατανέμεται η 
δαπάνη που εγκρίθηκε για απασχόληση ωρομίσθιου προ¬ 
σωπικού στο οικείο υπουργείο και στα νομικά πρόσωπα ή 
οργανισμούς του δημόσιου τομέα που εποπτεύονται από 
αυτό. Οι αποφάσεις κατανομής δαπάνης κάθε υπουργού 
κοινοποιούνται στο Υπουργείο Προεδρίας της Κυβέρνησης. 

Με την ίδια απόφαση, ο υπουργός μπορεί να εξουσιοδοτεί 
τον οικείο νομάρχη ή τους προϊσταμένους των περιφερεια¬ 
κών υπηρεσιών του υπουργείου ^για την περαιτέρω κατανομή 
συγκεκριμένων ποσών δαπάνης στις κατά τόπους υπηρεσίες 
που υπάγονται σ' αυτούς". 

Άρθρο 10 

Διάρκεια απασχόλησης-επιλογή- 
προσόντα ωρομίσθιου προσωπικού 

Οι παράγραφοι 3 έως 6 του άρθρου 29 του ν.1943/1991 
αντικαθίστανται ως εξής: 

"3. Η διάρκεια της απασχόλησης ωρομίσθιου προσωπικού 
δεν μπορεί να υπερβαίνει κατ' έτος τις οκτακόσιες ογδόντα 
(880) ώρες για κάθε άτομο. Υπέρβαση του ορίου αυτού των 
880 ωρών, μέχρι 510 ωρών για κάθε άτομο και μόνο μέχρι 
ποσοστού 20% κατ' ανώτατο όριο του ωρομίσθιου προσω¬ 
πικού που απασχολείται συνολικά στο οικείο υπουργείο, 
νομικό πρόσωπο ή οργανισμό, επιτρέπεται μόνο για συ¬ 
γκεκριμένες κατηγορίες ωρομίσθιου προσωπικού ή συγκε¬ 
κριμένο είδος εργασιών, που καθορίζονται κάθε φορά με 

αιτιολογημένη απόφαση του οικείου υπουργού. Η κατά το 
προηγούμενο εδάφιο διάρκεια της απασχόλησης του ωρο¬ 
μίσθιου προσωπικού μπορεί να καλύπτεται εν μέρει και κατά 
το επόμενο ημερολογιακό έτος. Ο περιορισμός του ποσο¬ 
στού 20% του δεύτερου εδαφίου της παραγράφου αυτής 
δεν ισχύει για το ωρομίσθιο διδακτικό προσωπικό των 
σχολών και κέντρων εκπαίδευσης. 

4. Για την απασχόληση ωρομίσθιου προσωπικού, η κατά 
τόπο υπηρεσία εκδίδει ανακοίνωση, στην οποία αναφέρονται: 
α) οι ανάγκες που θα αντιμετωπιστούν, β) ο αριθμός κατά 
ειδικότητα του ωρομίσθιου προσωπικού, γ) τα απαιτούμενα 
προσόντα, δ) η υπηρεσία στην οποία θα υποβληθούν οι 
αιτήσεις των υποι}ηφίων και ε) η προθεσμία υποβολής των 
αιτήσεων, που δεν μπορεί να είναι μικρότερη από δέκα (10) 
ημέρες από την ανάρτηση της ανακοίνωσης. Η ανακοίνωση 
αναρτάται, με επιμέλεια της οικείας υπηρεσίας, στο κατά- 
στημά της, καθώς και στο κατάστημα του δήμου ή της 
κοινότητας που έχει την έδρα της. 

5. Η επιλογή αυτών που πρόκειται να απασχοληθούν ως 
ωρομίσθιο προσωπικό διενεργείται από τριμελείς επιτροπές, 
που συγκροτούνται με απόφαση του οικείου νομάρχη από 
λειτουργούς ή υπαλλήλους του δημόσιου τομέα. Για την 
επιλογή ωρομίσθιου προσωπικού στους οργανισμούς τοπικής 
αυτοδιοίκησης, τις επιτροπές επιλογής συγκροτεί ο οικείος 
δήμαρχος ή πρόεδρος κοινότητας και για την επιλογή του 
ωρομίσθιου πολιτικού προσωπικού του Υπουργείου Εθνικής 
Αμυνας, το οικείο Γ ενικό Επιτελείο των Ενόπλων Δυνάμεων. 
Ο αριθμός των επιτροπών είναι ανάλογος με τις ανάγκες, 
κατά την εκτίμηση του οργάνου που τις συγκροτεί. Η 
επιτροπή επιλογής εκτιμά την καταλληλότητα εκείνων που 
πρόκειται να απασχοληθούν ως ωρομίσθιο προσωπικό για 
την κάλυψη των συγκεκριμένων αναγκών. 

Όταν η διάρκεια της απασχόλησης, συνεχής ή διακεκομ- . 
μένη, δεν υπερβαίνει τις 176 ώρες, η επιλογή γίνεται 
απευθείας από τον προϊστάμενο της οικείας τοπικής υπη¬ 
ρεσίας. Ανανέωση ή παράταση της απασχόλησης του προ¬ 
σωπικού του ανωτέρω εδαφίου απαγορεύεται. 

Σε όσες περιπτώσεις το ωρομίσθιο προσωπικό δεν προ- 
σέλθει για ανάληψη υπηρεσίας ή αποχωρήσει πριν από τη 
λήξη της χρονικής διάρκειας της απασχόλησής του, μπορεί 
να αντικαθίσταται, χωρίς διαδικασία, με απευθείας επιλογή 
από τον προϊστάμενο της οικείας τοπικής υπηρεσίας. 

6. Τα προσόντα για την απασχόληση ωρομίσθιου προ¬ 
σωπικού ορίζονται κάθε φορά με τη σχετική ανακοίνωση, 
ανάλογα με το είδος των εργασιών που θα εκτελεσθούν 
και τις ειδικότητες ή την εμπειρία που απαιτούνται σε σχέση 
με αυτές. Το ωρομίσθιο προσωπικό πρέπει να έχει συμπλη¬ 
ρώσει το 18ο έτος, να μην έχει υπερβεί το 64ο έτος της 
ηλικίας του και να μην υπάρχει κώλυμα κατά το άρθρο 22 
του π.δ. 611/1977. Ειδικές διατάξεις ή κανονισμοί προσω¬ 
πικού, που προβλέπουν κατώτατο όριο ηλικίας πρόσληψης 
μικρότερο από το 18ο έτος και ίσχυαν κατά την έναρξη 
ισχύος του ν.1943/1991, διατηρούνται σε ισχύ. Κατώτατο 
όριο ηλικίας απασχόλησης για ωρομίσθιο προσωπικό, ειδικά 
για την κάλυψη κατασκηνωτικών αναγκών σε φορείς του 
δημόσιου τομέα, ορίζεται το 15ο έτος συμπληρωμένο". 

Άρθρο 11 

Λοιπές ρυθμίσεις για ωρομίσθιο προσωπικό 

1. Στο δεύτερο εδάφιο της παρ. 8 του άρθρου 29 του 
ν.1943/1991, η φράση "πέρα από το όριο των οκτακόσιων 
ογδόντα (880) ωρών εργασίας" αντικαθίσταται με τη φράση 


"πέρα από το όριο των οκτακόσιων ογδόντα (880) ή χιλίων 
τριακοσίων ενενήντα (1390) ωρών κατά περίπτωση". 

2. Στο τέλος της παραγράφου 11 του άρθρου 29 του 
ν.1943/1991, προστίθενται τα ακόλουθα: "συμπεριλαμβανο- 
μένης και της παρ.1 του άρθρου 59 του ν.1759/1988. Το 
προσωπικό που απαιτείται για την εκτέλεση των ανωτέρω 
έργων ή προγραμμάτων προσλαμβάνεται με βάση τις προ¬ 
βλέψεις του οικείου εγκεκριμένου προγράμματος, άλλως 
σύμφωνα με τις ανάγκες του προγράμματος, όπως καθο¬ 
ρίζεται με απόφαση του οικείου υπουργού και εντός των 
ορίων της εγκεκριμένης σχετικής δαπάνης. Το προσωπικό 
της παραγράφου αυτής υπάγεται στους εκάστοτε περιορι¬ 
σμούς προσλήψεων". 

3. Η παράγραφος 12 του άρθρου 29 του ν.1943/1991 
αντικαθίσταται ως εξής: 

"12. Οι δημόσιες υπηρεσίες, οι οργανισμοί τοπικής αυ¬ 
τοδιοίκησης και τα λοιπά νομικά πρόσωπα δημόσιου δικαίου, 
στα πλαίσια της δαπάνης που εγκρίνεται για απασχόληση 
ωρομίσθιου προσωπικού, μπορούν,, για την αντιμετώπιση 
των αναγκών τους, αντί να προσλαμβάνουν ωρομίσθιο προ¬ 
σωπικό με σύμβαση εργασίας ιδιωτικού δικαίου, να αναθέτουν 
με μίσθωση έργου, σε όσες περιπτώσεις κρίνεται αυτό 
συμφέρον, την εκτέλεση πάσης φύοεως εργασιών σε ιδιώτες 
επαγγελματίες ή εταιρίες ή επιχειρήσεις". 

4. Στο άρθρο 29 του ν.1943/1991, προστίθεται 14η πα¬ 
ράγραφος, πόυ έχει ως εξής: 

14. Η ωριαία αντιμισθία του ωρομίσθιου διδακτικού προ¬ 
σωπικού των σχολών και κέντρων εκπαίδευσης ορίζεται με 
κοινή απόφαση του οικείου υπουργού και του Υπουργού 
Οικονομικών. Το ωρομίσθιο διδακτικό προσωπικό των Ανω- 
τέρων Δημόσιων Σχολών Εμπορικού Ναυτικού πληρώνεται 
από το Κεφάλαιο Ναυτικής Εκπαίδευσης". 

Άρθρο 12 

Ειδικές μεταβατικές διατάξεις για ωρομίσθιο προσωπικό 

1. Προσλήψεις ωρομίσθιου προσωπικού, που έγιναν από 
.11 Απριλίου 1991 μέχρι 7 Ιουνίου 1991, χωρίς την τήρηση 
των διαδικασιών που προβλέπονται στις παραγράφους 4 
έως 6 του άρθρου 29 του ν. 1943/1991, είναι νόμιμες. 

2. Απασχόληση ωρομίσθιου προσωπικού στο δημόσιο τομέα 

από 7 Ιουνίου 1991 έως και την ισχύ του παρόντος, εφόσον 
έγινε μέσα στα όρια των συνολικώς ή κατά περίπτωση 
εγκριθεισών ωρών απασχόλησης κατά υπουργείο και επο¬ 
πτευόμενα κρατικά νομικά πρόσωπα ή οργανισμούς, είναι 
νόμιμη. 1 

3. Η απασχόληση του ωρομίσθιου, πολιτικού διδακτικού 
προσωπικού των σχολών και κέντρων εκπαίδευσης των 
ενόπλων δυνάμεων, των σχολών εμπορικού ναυτικού, καθώς 
και των σχολών τουριστικών επαγγελμάτων και κέντρων 
εργαζόμενης νεότητας του Οργανισμού Εργατικής Εστίας, 
μέχρι την 31η Δεκεμβρίου 1991 είναι νόμιμη και επιτρέπεται 
να παρατείνεται, με απόφαση του αρμόδιου για την πρόσληψη 
οργάνου, έως το τέλος του τρέχοντος εκπαιδευτικού έτους, 
μέσα στο όριο του συνολικού αριθμού των 1.390 ωρών. 

4. Ωρομίσθιο προσωπικό, το οποίο απασχολείται κατά τη 
δημοσίευση του παρόντος, μπορεί να εξακολουθήσει να 
απασχολείται μέχρι τη συμπλήρωση του καθοριζόμενου στην 
παράγραφο 1 του άρθρου 11 ανώτατου ορίου ωρών απα¬ 
σχόλησης κατ' άτομο και πάντοτε μέσα στο πλαίσιο των 
εγκεκριμένων για το έτος 1992 ωρών απασχόλησης ωρο¬ 
μίσθιου προσωπικού. 

Άρθρο 13 

θέματα ατόμων με ειδικές ανάγκες 

1. Το άρθρο 66 του ν. 1943/1991 καταργείται. Πράξεις 
κατάταξης σε οργανικές θέσεις δημοσιευόμενες στην Ε¬ 
φημερίδα της Κυβερνήσεως, κατ'εφαρμογή του άρθρου 66, 
προ της κατάργησής του, είναι ισχυρές. 

2. Για την υπαγωγή αναπήρων ατόμων στις διατάξεις του 
πρώτου εδαφίου της παρ.4 του άρθρου 1 του ν. 1648/1986, 
ορίζεται κατώτατο ποσοστό αναπηρίας 40%. 

3. Για τα άτομα της προηγούμενης παραγράφου που 
πάσχουν από ψυχικό ή πνευματικό νόσημα ή βλάβη, η 
καταλληλότητα διορισμού ή πρόσληψης οε συγκεκριμένη 
θέση πρέπει να προκύπτει από αιτιολογημένη βεβαίωση 
διευθυντή κλινικής αντίστοιχης ειδικότητας πανεπιστημιακού 
νοσοκομείου. 

4. Το δεύτερο εδάφιο της παρ.1 του άρθρου 8 του ν. 
1648/1986 (ΦΕΚ 147 Α') τροποποιείται ως εξής: 

"Οταν εξετάζονται θέματα πολεμιστών και αναπήρων, ως 
εκπρόσωπος των εργαζομένων μετέχει στην επιτροπή εκ¬ 
πρόσωπος των αντίστοιχων οργανώσεων πολεμιστών, α¬ 
ναπήρων καθώς και των πολυτέκνων. Ο εκπρόσωπος των 
αντιστασιακών οργανώσεων ορίζεται από τον Υπουργό Ερ¬ 
γασίας, από τους προταθησόμενους από τις υπά'ρχουσες 
οργανώσεις της Εθνικής Αντίστασης". 

Άρθρο 14 

Μετατάξεις μετά από απόσπαση 

1. Στο τέλος της παραγράφου 2 του άρθρου 58 του ν. 
1943/1991 προστίθενται Τα εξής: 

Ίο υπηρεσιακό συμβούλιο της υπηρεσίας υποδοχής, κατά 
τη διατύπωση της σύμφωνης για τη μετάταξη γνώμης αυτού, 
λαμβάνει υποχρεωτικώς υπόψη κυρίως την απόδοση του 
υπαλλήλου στην υπηρεσία κατά τη διάρκεια της απόσπασης, 
για την οποία συντάσσεται ειδική έκθεση, καθώς και τα 
λοιπά στοιχέία του ατομικού του μητρώου. Αν περισσότεροι 
υπάλληλοι κρίνονται ισάξιοι, για την επιλογή των μετατασ¬ 
σόμενων προτιμιόνται οι έχοντες μικρότερο συνολικό χρόνο 
υπηρεσίας". 

2. Οι διατάξεις της παραγράφου 2 του άρθρου 58 του 
ν. 1943/1991, όπως συμπληρώνονται με την παράγραφο 1 
του παρόντος, εφαρμόζονται μόνο στους μόνιμους υπαλ¬ 
λήλους του Δημοσίου, των οργανισμών τοπικής αυτοδιοί¬ 
κησης και των νομικών προσώπων δημόσιου δικαίου και για 
την κάλυψη μέχρι του ενός τετάρτου (1/4) των κατ' έτος 
κενών οργανικών θέσεων του κλάδου μόνιμου προσωπικού, 
στον οποίο γίνεται η μετάταξη. 

3. Για τους αποσπασμένους μέχρι και 12 Φεβρουάριου 
1992, εξακολουθούν να εφαρμόζονται οι διατάξεις της 
παραγράφου 2 του άρθρου 58 του ν. 1943/1991. Γα κριτήρια 
της παρ. 1 εφαρμόζονται και στις μετατάξεις της παρα¬ 
γράφου αυτής. 

Άρθρο 15 

Υπηρεσιακά συμβούλια - Προσδιορισμός κλάδων 
προϊσταμένων 

1. Η φράση Ία πενταμελή συμβούλια συνεδριάζουν πα¬ 
ρόντων τεσσάρων τουλάχιστο μελών" στις παραγράφους 6 
του άρθρου 5 και 4 του άρθρου 9 του Υπαλληλικού Κώδικα 
(π.δ. 611/1977) αντικαθίσταται με τη φράση Ία πενταμελή 


συμβούλια συνεδριάζουν παρόντων τριών τουλάχιστο με¬ 
λών". 

2. Την προβλεπόμενη από την παράγραφο 1 του άρθρου 
63 του ν. 1943/1991 αμοιβή, για τα μέλη των υπηρεσιακών 
συμβουλίων, δικαιούνται και οι εισηγητές των συμβουλίων 
αυτών, εφόσον δεν είναι μέλη. 

3. Για τον καθορισμό των κλάδων ΓΙΕ, ΤΕ και ΔΕ, των 
οποίων οι υπάλληλοι κρίνονται για την κατάληψη θέσεων 
προϊσταμένων, μέχρι την έκδοση των οργανισμών των 
νομικών προσώπων δημόσιου δικαίου και των οργανισμών 
τοπικής αυτοδιοίκησης, έχουν εφαρμογή οι αποφάσεις που 
έχουν εκδοθεί, σύμφωνα με ας διατάξεις του τελευταίου 
εδαφίου της παραγράφου 10 του άρθρου 9 του ν.1586/1986. 

4. Οι ενιαίες θέσεις ειδικών συμβούλων και συνεργατών 
του Πρωθυπουργού, που προβλέπονται στο στοιχείο β' της 
παραγράφου 1 του άρθρου 5 του ν. 1299/1982, αυξάνονται 
από δέκα (10) σε δώδεκα (12). 

5. Στην παρ.8 του άρθρου 78 του ν. 1892/1990 (ΦΕΚ 
101 Α') προστίθεται εδάφιο, που έχει ως εξής: 

"Οι γενικοί διευθυντές είναι ανώτατοι υπάλληλοι. Η από¬ 
φαση του Υπουργού Οικονομικών αριθμ. 2072403/6412/ 
0022/7-11-1991 (ΦΕΚ 930/12-11-1991/τ.Β) εφαρμόζεται 
και στους γενικούς διευθυντές". 

6. Η κατά το πρώτο εδάφιο της παραγράφου 5 του 
άρθρου 78 του ν. 1892/1990 προβλεπομένη τριετής υπηρεσία 
σε θέση προϊσταμένου διεύθυνσης ή αντίστοιχου επιπέδου 
οργανικής μονάδας, για την υποβολή υποψηφιότητας για 
τοποθέτηση σε θέση γενικού διευθυντή, ορίζεται εφεξής 
σε δεκαοκτώ (18) μήνες. 

Η κατά το δεύτερο εδάφιο της ίδιας ως άνω παραγράφου 
απαιτούμενη εικοσαετής τουλάχιστον πραγματική δημόσια 
υπηρεσία αρκεί να έχει συμπληρωθεί κατά την ημέρα υπο- 
■βόλής του ερωτήματος του οικείου υπουργού προς το ειδικό 
υπηρεσιακό συμβούλιο. 

Άρθρο 16 

Επιτροπή Υπαλληλικού Κώδικα 

1. Η παράγραφος 1 του άρθρου 11 του ν. 1943/1991 
αντικαθίσταται ως εξής : 

"1. Συνιστάται ενδεκαμελής νομοπαρασκευαστική επιτροπή 
για τη σύνταξη νέου κώδικα κατάστασης των δημόσιων 
πολιτικών διοικητικών υπαλλήλων, που αποτελείται από 
ανώτατους και ανώτερους δικαστικούς λειτουργούς, μέλη 
του Νομικού Συμβουλίου του Κράτους, καθηγητές του διοι¬ 
κητικού δικαίου Ανώτατων Εκπαιδευτικών Ιδρυμάτων της 
χώρας, δικηγόρους, γενικούς διευθυντές υπουργείων, τον 
προϊστάμενο της Διεύθυνσης Διοίκησης Ανθρώπινου Δυνα¬ 
μικού του Υπουργείου Προεδρίας της Κυβέρνησης και έναν 
εκπρόσωπο της Α.Δ.Ε.Δ..Υ.". 

2. Στο άρθρο 18 του ν. 1735/1987 και μετά το τέλος 
της παραγράφου 5 προστίθεται παράγραφος 5α, που έχει 
ως εξής: 

"5α. Δημοτικοί ή κοινοτικοί υπάλληλοι, που παραιτούνται 
υποχρεωτικά σύμφωνα με την ισχύουσα κατά περίπτωση 
εκλογική νομοθεσία για να ανακηρυχθούν υποψήφιοι σε 
δημοτικές ή κοινοτικές εκλογές, επανέρχονται αυτοδικαίως 
στην ενεργό υπηρεσία τους μετά ένα έτος από την υποβολή 
της παραίτησής τους, αν δεν εκλεγούν, ή μετά δύο μήνες 
από τη λήξη της θητείας τους για οποιοδήποτε λόγο και 
αιτία, εάν το επιθυμούν. Η αίτηση επανόδου υποβάλλεται 
σε αποκλειστική προθεσμία δύο μηνών από την πάροδο 
του έτους ή των δύο μηνών κατά περίπτωση". 

3. Η παράγραφος 4 του άρθρου 81 του ν. 1892/1990 
αντικαθίσταται ως εξής: 

'4. Οι αποφάσεις της παραγράφου 2 του άρθρου αυτού 
μπορεί να επανεκδίδονται ή να τροποποιούνται μετά πα¬ 
ρέλευση ενός τουλάχιστον έτους, από την έκδοση ή την 
τελευταία τροποποίησή τους". 

4. Οι παράγραφοι 1 έως 7 του άρθρου 12 του ν. 1400/1983 
(ΦΕΚ 156 Α'), όπως αντικαταστάθηκε με την παράγραφο 4 
του άρθρου 57 του ν. 1943/1991, καταργούνται. 

Πράξεις τοποθετήσεων, μεταθέσεων και αποσπάσεων των 
στρατιωτικών των Ενόπλων Δυνάμεων δεν υπόκεινται για 
οποιοδήποτε λόγο σε αναστολή εκτέλεσης. 

Άρθρο 17 

θέματα εκπαίδευσης προσωπικού 

1. Στην παράγραφο 4 του άρθρου 32 του ν. 1943/1991 
και μετά το δεύτερο εδάφιο, προστίθεται νέο εδάφιο, που 
έχει ως εξής: 

Εκπαιδευτικά προγράμματα μπορεί νά εκτελούνται και σε 
χρόνο εκτός του εκπαιδευτικού διοικητικού έτους, για την 
κάλυψη έκτακτων εκπαιδευτικών αναγκών'. 

2. Στην παράγραφο 2 του άρθρου 16 του ν.1388/1983, 
η φράση τον Πρόεδρο του Συμβουλίου της Επικράτειας" 
αντικαθίσταται με τη φράση "έναν αντιπρόεδρο του Συμ¬ 
βουλίου της Επικράτειας". 

ΚΕΦΑΛΑΙΟ Γ' 

ΕΙΔΙΚΕΣ ΡΥΘΜΙΣΕΙΣ 

Άρθρο 18 

Διάθεση μηχανικού εξοπλισμού στα νομαρχιακά ταμεία 

1. Ο κατάλληλος για περαιτέρω χρήση μηχανικός εξο¬ 
πλισμός (μηχανήματα-οχήματα) της Στρατιωτικής Υπηρεσίας 
Κρατικών Έργων Ανασυγκροτήσεως (Σ.Υ.Κ.Ε.Α.) και των 
υπαγόμενων άαυτή μονάδων ΜΟΜΑ και ΒΥ/Σ.Υ.Κ.Ε.Α. του 
Υπουργείου Εθνικής Αμυνας και των Υπηρεσιών Εγγείων 
Βελτιώσεων (Υ.Ε.Β.) του Υπουργείου Γεωργίας διατίθεται 
και εντάσσεται στο μηχανικό εξοπλισμό των νομαρχιακών 
ταμείων της Χώρας. 

Με απόφαση του Υπουργού Εσωτερικών κατανέμονται τα 
μηχανήματα αυτά στα νομαρχιακά ταμεία, με βάση τις πραγ¬ 
ματικές ανάγκες και τις ειδικές συνθήκες κάθε νομού. 

Με απόφαση του Υπουργού Γεωργίας παραχωρείται στα 
κατά τόπους νομαρχιακά ταμεία, όπου κρίνεται αναγκαίο, η 
χρήση των λειτουργούντων εργοταξίων στάθμευσης και 
συντήρησης των μηχανημάτων των Υπηρεσιών Εγγείων 
Βελτιώσεων. 

2. Η Σ.Υ.Κ.Ε.Α. και οι υπαγόμενες σ'αυτή μονάδες ΜΟΜΑ 
και ΒΥ/Σ.Υ.Κ.Ε.Α. καταργούνται. 

Επίσης, καταργούνται: α) τα τμήματα Αξιοποίησης Μηχα¬ 
νικού Εξοπλισμού/Επιμελητείας Μηχανικού Εξοπλισμού/Συ- 
ντήρησης και Επισκεύών Μηχανικού Εξοπλισμού της Διεύ¬ 
θυνσης Αξιοποίησης Εγγειοβελτιωτικών Έργων και Μηχα¬ 
νικού Εξοπλισμού της κεντρικής υπηρεσίας του Υπουργείου 
Γεωργίας, β) οι αρμοδιότητες του τμήματος Εκμηχανίσεως 
Γεωργίας και Εκμεταλλεύσεως Μηχανικού Εξοπλισμού των 
Περιφερειακών Διευθύνσεων Εγγείων Βελτιώσεων (Π.Δ.Ε.Β.) 
που αναφέρονται στην εκμετάλλευση του μηχανικού εξο¬ 
πλισμού, καθώς και τα συνεργεία επισκευών των Π.Δ.Ε.Β., 
και γ) οι αρμοδιότητες του Τμήματος Αξιοποίησης Έργων, 
Εκμηχάνισης Γεωργίας και Μηχανικού Εξοπλισμού των Διευ¬ 


θύνσεων Εγγείων Βελτιώσεων ή των αυτοτελών Τμημάτων 
Εγγείων Βελτιώσεων των νομαρχιών, που αναφέρονται στο 
μηχανικό αυτών εξοπλισμό, καθώς και τα υφιστάμενα συ¬ 
νεργεία επισκευών. 

3. Ο τρόπος και κάθε διαδικαστική λεπτομέρεια για τη 
συνέχιση ή μη των εκ τελούμενων ήδη μη στρατιωτικών 
έργων από τη Σ.Υ.Κ.Ε.Α. και τις υπαγόμενες σ’αυτή μονάδες 
ΜΟΜΑ και ΒΥ/Σ.Υ.Κ.Ε.Α. ρυθμίζονται με κοινή απόφαση 
του Υπουργού Εθνικής Άμυνας και του υπουργού, που 
υπάγεται ο κύριος του έργου. 

Με κοινή απόφαση του Υ πουργού Γ εωργίας και του 
υπουργού, που υπάγεται ο κύριος του έργου, ρυθμίζονται 
οι λεπτομέρειες συνέχισης ή μη των εκτελούμενων έργων 
από τις Υ.Ε.Β. του Υπουργείου Γεωργίας, πλην των έργων 
εκείνων που ανήκουν σε ιδιώτες, των» οποίων οι λεπτομέρειες 
συνέχισης ή μη ρυθμίζονται με απόφαση του Υπουργού 
Γ εωργίας. 

4. Οι πολιτικοί υπάλληλοι, μόνιμοι και με σχέση εργασίας 
ιδιωτικού δικαίου αορίστου χρόνου, των καταργούμενων 
υπηρεσιών Σ.Υ.Κ.Ε.Α., ΜΟΜΑ και ΒΥ/Σ.Υ.Κ.Ε.Α.. καθώς και 
το προσωπικό των κατά την παράγραφο 2 Υπηρεσιών 
Εγγείων Βελτιώσεων, ειδικοτήτων γεωτρυπανιστών, χειρι¬ 
στών μηχανημάτων υπαίθρου, τεχνιτών συνεργείων επι¬ 
σκευών, φυλάκων εγκαταστάσεων, διοικητικών και οδηγών 
αυτοκινήτων έργων που ασχολείται με την εκμετάλλευση, 
αξιοποίηση και λοιπά θέματα μηχανικού εξοπλισμού, μετα¬ 
τάσσονται ή μεταφέρονται, ως πλεονάζοντες, καΥεφαρμογή 
των διατάξεων που ισχύουν για τη μετάταξη ή μεταφορά 
πλεονάζοντος προσωπικού των δημόσιων υπηρεσιών, χωρίς 
"να απαιτείται γνώμη υπηρεσιακών συμβουλίων. 

5. Κάθε άλλη αναγκαία λεπτομέρεια ρυθμίζεται με κοινή 
απόφαση των Υπουργών Εθνικής Αμυνας και Εσωτερικών 
ή Εσωτερικών και Γεωργίας κατά περίπτωση, με σύμπραξη 
και του Υπουργού Προεδρίας της Κυβέρνησης, εφόσον 
ρυθμίζονται θέματα της παρ.4 του παρόντος άρθρου. 

Άρθρο -19 

Ίδρυμα Ελληνικού Πολιτισμού 

1. Συνιστάται ν.π.ι.δ. υπό την επωνυμία "Ίδρυμα Ελληνικού 
Πολιτισμού", με έδρα την Αθήνα. Το Ίδρυμα εποπτεύεται 
από το Υπουργείο Εξωτερικών. Έχει ως σκοπό την προβολή 
και διάδοση και καλλιέργεια στο εξωτερικό, κατά συστηματικό 
τρόπο, του Ελληνικού Πολιτισμού. 

2. Με προεδρικά διατάγματα, Ηου εκδίδονται μετά πρόταση 
των Υπουργών Εξωτερικών και Πολιτισμού, καθορίζονται 
τα της λειτουργίας και καταρτίζεται ο Οργανισμός του 
Ιδρύματος. 

3. Το Ιδρυμα διέπεται από τις διατάξεις του Οργανισμού 
του και κατά τα λοιπά από τις σχετικές περί Ιδρυμάτων 
διατάξεις του Αστικού Κώδικα. Το Ίδρυμα δεν υπάγεται στο 
δημόσιο τομέα, ούτε στις διατάξεις του α.ν. 2039/1939 και 
του άρθρου 89 του ν. 1943/1991. 

4. Το Ίδρυμα επιχορηγείται κατ’ έτος από το Κράτος 
μέσω του Υπουργείου Εξωτερικών και απαλλάσσεται από 
κάθε δημόσιο, δημοτικό, κοινοπκό φόρο, εκτός από το 
Φ.Π.Α. και δικαστικό ένσημο και από κάθε δικαστικό τέλος 
στις δίκες του. Επίσης, έχει όλες ανεξαιρέτως πς ατέλειες 
και τα δικαστικά, διοικητικά και δικονομικά προνόμια που 
απολαμβάνει το Δημόσιο. 

5. Με απόφαση του Υπουργικού Συμβουλίου επιτρέπεται 
η παραχώρηση δωρεάν ή με τίμημα της χρήσης δημόσιων 
εκτάσεων ή ακινήτων ή κινητών πραγμάτων του Δημοσίου, 

καθώς και νομικών προσώπων δημόσιου δικαίου, μετά από 
σύμφωνη γνώμη του διοικητικού τους συμβουλίου, υπέρ του 
Ιδρύματος. 

6. Μετά από απόφαση του Δ.Σ. του Ιδρύματος και έγκριση 
από τον Υπουργό Εξωτερικών επιτρέπεται στο Ίδρυμα, 
προς εκπλήρωση του σκοπού του, να συνιστά εταιρείες 
οποιαδήποτε μορφής ή να συμμετέχει σε εταιρείες ή νομικά 
πρόσωπα, φορείς και επιχειρήσεις μη κερδοσκοπικού χα¬ 
ρακτήρα. 


Άρθρο 20 

Γραμματειακή εξυπηρέτηση βουλευτών 

α) Η παράγραφος 3 του άρθρου 58 του ν.1943/1991 (ΦΕΚ 
50 Α'/11.4.91) αντικαθίσταται ως εξής: 

"3. Στους υπαλλήλους, που σύμφωνα με τις διατάξεις του 
άρθρου 6 του ν. 1878/1990 (ΦΕΚ 33 Α/20-3-90), του 
άρθρου 2 του ν. 1895/1990 (ΦΕΚ 116 Α73-9-90) και της 
δεύτερης παραγράφου του άρθρου 3 του ν. 1895/1990 
(ΦΕΚ 116 Α73.9.90), όπως αυτή ανηκαταστάθηκε με το 
άρθρο39τουν. 1968/1991 (ΦΕΚ 150Α/11.10.91)διατίθενται 
για τη γραμματειακή εξυπηρέτηση των βουλευτών και των 
Ελλήνων βουλευτών του Ευρωπαϊκού Κοινοβουλίου, καθώς 
και στους υπαλλήλους και αστυνομικούς που διατίθενται 
στα γραφεία των κομμάτων που εκπροσωπούνται στη Βουλή, 
καταβάλλεται μηνιαίως αποζημίωση για οδοιπορικά έξοδα 
ίση με το ήμισυ του κατώτατου ορίου μηνιαίων αποδοχών 
που προβλέπει κάθε φορά για τους κατόχους απολυτηρίου 
Μέσης Εκπαίδευσης χωρίς προϋπηρεσία η συλλογική σύμ¬ 
βαση εργασίας ή διαιτητική απόφαση για τους όρους αμοιβής 
και εργασίας του προσωπικού γραφείου των ιδιωτικών επι¬ 
χειρήσεων της χώρας. 

Η ανωτέρω αποζημίωση σε ουδεμία κράτηση υπόκειται 
και καταβάλλεται από την ημέρα διαθέσεως κάθε υπαλλήλου 
και πάντως όχι προ της 20.3.90. Η σχετική δαπάνη βαρύνει 
την υπηρεσία στην οποία ο υπάλληλος ανήκει οργανικά και 
καταβάλλεται με την ίδια μισθολογική κατάσταση που κα¬ 
ταβάλλονται και οι άλλες αποδοχές - . 

β) Η παράγραφος 3 του άρθρου 92 του ν.1943/1991 (ΦΕΚ 
50 Α /11.4.91) καταργείται. 

Άρθρο 21 

Ειδικές μεταβατικές διατάξεις 

1. Τα κριτήρια της εντοπιότητας, της πολυτεκνικής ιδιό¬ 
τητας και του βαθμού γνώσης ξένης γλώσσας, που έχουν 
ληφθεί υπόψη για την αξιολόγηση των υποψηφίων του 
διαγωνισμού της 23ης Μάίου 1991 για την πλήρωση θέσεων 


του κλάδου ΔΕ 22 φύλαξης-πληροφόρησης του Υπουργείου 
Πολιτισμού, είναι νόμιμα. 

2. Προσλήψεις ή διορισμοί προσωπικού, που προβλέπονται 
στα άρθρα 2 περίπτ. η', 3 παρ. 1 περ. α' και δ' και 5 παρ. 

2 της ΠΥΣ 160/31-12-1991 (ΦΕΚ 208/31-12-1991 Α) 
Αναστολή των διορισμών και των προσλήψεων στο Δημόσιο 
Τομέα έως τις 31 Δεκεμβρίου 1992", διενεργούνται σύμφωνα 
με τις διατάξεις που ίσχυαν μέχρι 31 Δεκεμβρίου 1991. Η 
διάταξη της παραγράφου αυτής ισχύει από 1 Ιανουάριου 
1992. 

3. Το προσλαμβανόμενο από το Υπουργείο Πολιτισμού 
ωρομίσθιο προσωπικό, ως προς τις προϋποθέσεις και δια¬ 
δικασίες πρόσληψης, διέπεται από τις διατάξεις του άρθρου 
81 του ν. 1958/1991 και του προεδρικού διατάγματος που 
εκδίδεται σε εκτέλεσή του, επιφυλασσομένων των διατάξεων 
της παραγράφου 3 του άρθρου 10 του νόμου αυτού. 

Άρθρο 22 

■°χ»ς 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως, εκτός αν διαφορετικά 
ορίζεται στις επί μέρους διατάξεις αυτού. 


Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως Νόμου του Κράτους. 

Αθήνα, 20 Μαρτίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΕΘΝΙΚΗΣ ΑΜΥΝΑΣ 

Σ. ΚΟΥΒΕΛΑΙ ΙΩΑΝ. ΣΤΑΘΟΠΟΥΛΟΣ 


ΕΞΩΤΕΡΙΚΟΝ 

ΑΝΤ. ΣΑΜΑΡΑΣ 

ΟΙΚΟΝΟΜΙΚΟΝ 

ΙΩΑΝ. ΠΑΛΑΙΟΚΡΑΣΣΑΣ 

ΕΡΓΑΣΙΑΣ 

ΑΡ. ΚΑΛΑΝΤΖΑΚΟΣ 


ΕΣΩΤΕΡΙΚΟΝ 

ΝΙΚ. ΚΛΕΙΤΟΣ 

ΥΦΥΠ. ΓΕΩΡΓΙΑΣ 

ΧΡ. ΚΟΣΚΙΝΑΣ 

ΔΙΚΑΙΟΣΥΝΗΣ 

ΜΙΧ. ΠΑΠΑΚΩΝΣΤΑΝΤΙΝΟΥ 


ΠΟΛΙΤΙΣΜΟΥ 

ΑΝ. ΨΑΡΟΥΔΑ- ΜΠΕΝΑΚΗ ^ 


Θεωρήθηκε χαι τέθηκε η Μεγάλη Σφραγίδα του Κράτους. 
Αθήνα, 23 Μαρτίου 1992 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΧ. ΠΑΠΑΚΩΝΣΤΑΝΤΙΝΟΥ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΕΕΧ 


Καποδιστρίου 34 
104 32 

22.3211 ΥΡΕΤ ΟΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Ία 

το Τεύχος Α' 

Δρχ. 

13.000 

Δρχ. 

650 

β) 

» 

» 

» 

Β 

» 

23.000 

» 

1.150 

Υ) 

» 

» 

» 

Γ' 

» 

7.000 

» 

350 

δ) 

» 

» 

» 

Δ' 

» 

22.000 

» 

1.100 

ε) 

» 

» 

» 

Αναπτυξιακών Πράξεων 

» 

15.000 

» 

750 

στ) 

» 

» 

» 

Ν.Π.Δ.Δ. 

» 

7.000 

» 

350 

ζ) 

» 

» 

» 

ΠΑΡΑΡΤΗΜΑ 

» 

4.000 

» 

200 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

» 

350 

θ) 

» 

» 

» 

Αν. Ειδικού Δικαστηρίου 

» 

2.000 

» 

100 

ι) 

» 

» 

» 

Α.Ε. & Ε.Π.Ε. 

» 

50.000 

» 

2.500 

ια) 1 

Για 

όλα 

τα Τεύχη 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











